**An Fhoghraíocht - réamhrá**

**An síneadh fada**

**Seo thíos focail a fhoghlaimeoidh tú sa rang. Déan iarracht na focail a litriú. Mar shampla: *t u fada*. Bí ag obair leis an duine in aice leat.**

1. tú
2. mé
3. uimhir
4. hé
5. teileafón
6. conas
7. cé
8. tusa

**……………………………………….….**![MC900014896[1]]()**…………………………………………**

**An Fhoghraíocht- réamhrá**

**An síneadh fada**

**Seo thíos focail a fhoghlaimeoidh tú sa rang. Déan iarracht na focail a litriú. Mar shampla: *t u fada*. Bí ag obair leis an duine in aice leat.**

1. tú
2. mé
3. uimhir
4. hé
5. teileafón
6. conas
7. cé
8. tusa

**An Fhoghraíocht- réamhrá**

**Leathan nó caol?**

Féach ar na focail seo a leanas. Litrigh tú iad cúpla nóiméad ó shin. Anois, tá consan amháin i ngach focal scríofa i gcló trom. An bhfuil an consan sin leathan nó caol? Scríobh *leathan* nó *caol* sa spás atá ann in aice le gach focal. Mar shampla: **a.** *t leathan*

Bain úsáid as an ngreille seo mar threoir.

|  |
| --- |
| **Na gutaí** |
| Leathan | a o u |
| Caol | e i |

1. **t**ú \_\_\_\_\_\_\_\_\_\_\_\_\_\_\_\_
2. **m**é \_\_\_\_\_\_\_\_\_\_\_\_\_\_\_
3. uimhi**r \_\_\_\_\_\_\_\_\_\_\_\_\_**
4. mea**s**artha \_\_\_\_\_\_\_\_\_\_\_
5. **t**eileafón \_\_\_\_\_\_\_\_\_\_
6. cona**s \_\_\_\_\_\_\_\_\_\_\_**
7. **c**é \_\_\_\_\_\_\_\_\_\_\_\_\_\_\_
8. tu**s**a \_\_\_\_\_\_\_\_\_\_\_\_\_

**……………………………………….….**![MC900014896[1]]()**…………………………………………**

**An Fhoghraíocht- réamhrá**

**Leathan nó caol?**

Féach ar na focail seo a leanas. Litrigh tú iad cúpla nóiméad ó shin. Anois, tá consan amháin i ngach focal scríofa i gcló trom. An bhfuil an consan sin leathan nó caol? Scríobh *leathan* nó *caol* sa spás atá ann in aice le gach focal. Mar shampla: **a.** *t leathan*

Bain úsáid as an ngreille seo mar threoir.

|  |
| --- |
| **Na gutaí** |
| Leathan | a o u |
| Caol | e i |

1. **t**ú \_\_\_\_\_\_\_\_\_\_\_\_\_\_\_\_
2. **m**é \_\_\_\_\_\_\_\_\_\_\_\_\_\_\_
3. uimhi**r \_\_\_\_\_\_\_\_\_\_\_\_\_**
4. mea**s**artha \_\_\_\_\_\_\_\_\_\_\_
5. **t**eileafón \_\_\_\_\_\_\_\_\_\_
6. cona**s \_\_\_\_\_\_\_\_\_\_\_**
7. **c**é \_\_\_\_\_\_\_\_\_\_\_\_\_\_\_
8. tu**s**a \_\_\_\_\_\_\_\_\_\_\_\_\_

**Treoracha don mhúinteoir**

**An Fhoghraíocht - réamhrá Foghraíocht**

**Le múineadh**

Cad is guta, síneadh fada, consan leathan agus consan caol ann. An difríocht idir *s* leathan agus *s* caol, agus *d* leathan agus *d* caol.

**Moltaí**

1. Oscail an taispeántas PowerPoint **Gníomhaíochtaí Foghraíochta**. Tosaigh leis an gcéad sleamhnán **An** **síneadh fada**.
* Taispeáin na focail: *Seán, an lár, Éire, póg* do na foghlaimeoirí agus faigh amach an aithníonn siad na focail sin agus an dtugann siad aon rud faoi deara faoi na gutaí.
* Mínigh dóibh go dtugtar *an síneadh fada* ar an líne bheag a bhíonn thar na gutaí. Déanann sé an fhuaim níos faide. Athraíonn an fuaimniú.
* Lean ar aghaidh go dtí an dara sleamhnán **Síneadh fada ar lean.** Déan na gutaí le síneadh fada orthu a fhuaimniú don rang.
* Mínigh dóibh an tábhacht a bhaineann leis an síneadh fada, trí shamplaí a thaispeáint ar nós: *fear - féar, sean – Seán, mo – mó*. Faigh amach an bhfuil aon fhocal eile le fada ar eolas acu.
* Tabhair cóip den bhileog **An Fhoghraíocht - réamhrá - Síneadh fada** do gach foghlaimeoir.
* Abair leo gur liosta focal atá ann a fhoghlaimeoidh siad sa rang.
* Cuir na foghlaimeoirí i mbeirteanna agus iarr orthu na focail a litriú amach os ard leis an duine atá in aice leo. Déanfaidh Duine A an chéad cheann agus déanfaidh B an dara ceann, agus leanfaidh siad ar aghaidh mar sin ag déanamh gach dara ceann. Déan uimhir **1** dóibh, mar shampla.
* Téigh timpeall an ranga ag éisteacht leo.
* Nuair a bheidh siad críochnaithe ceartaigh an ghníomhaíocht trí cheist a chur ar fhoghlaimeoirí áirithe na focail a litriú.
1. Téigh go dtí an sleamhnán **Gutaí** sataispeántas PowerPoint.
* Mínigh do na foghlaimeoirí go mbraitheann litriú agus fuaimniú na Gaeilge ar ghutaí, a bheag nó a mhór. Tá na gutaí roinnte suas in dhá ghrúpa, leathan agus caol. Má tá consan le guta caol tá an consan caol (mar shampla **l**e, l caol). Má tá consan le guta leathan tá an consan leathan (mar shampla **t**á, t leathan).
* Tabhair cóip den bhileog **An Fhoghraíocht - réamhrá - Leathan nó caol** do na foghlaimeoirí.
* Inis dóibh gur litrigh siad na focail ar an mbileog **An Fhoghraíocht - réamhrá - Síneadh fada** cúpla nóiméad ó shin. An uair seo tá consan amháin i ngach focal scríofa i gcló trom. Caithfidh siad féachaint ar na consain sin agus leathan nó caol a scríobh sa spás atá ann. Mar shampla: **a.** *t leathan*. Inis dóibh úsáid a bhaint as an ngreille, mar threoir.
* Téigh timpeall an ranga ag cabhrú leis na foghlaimeoirí.
* Ceartaigh an ghníomhaíocht.
* Déan cleachtadh ar an *s leathan* leo. Taispeáin an sleamhnán **Fuaimniú s** dóibh. Taispeáin an t-ainm *Seán* dóibh. Cuir ceist orthu an bhfuil an *s* sin leathan nó caol. Déan cleachtadh ar an *s leathan* agus *an s caol*. Bain úsáid as an sleamhnán **Fuaimniú s (ar lean)**.
* Cuir na foghlaimeoirí i mbeirteanna agus iarr orthu na focail a fhoghlaimeoidh siad sa rang a fhuaimniú, ag cur béime ar an *s leathan* agus *s caol*.
1. Abair leis an rang go n-éistfidh siad leis an gcomhad fuaime **Foghraíocht: *d* leathan agus *d* caol** anois.
* Iarr ar an rang éisteacht leis na focail seo a leanas sa chomhad fuaime, nó tig leat féin na focail sna liostaí thíos a rá os ard:

**Cuid A**

*dia, deich, a náid*

*duit, a dó, duine, cad*

* Abair leis an rang ansin go bhfuil tú ag iarraidh orthu éisteacht le fuaim an *d* i gcás gach focal.
* Seinn nó abair an liosta focal arís. Cad a thugann an rang faoi deara?
* Tá dhá fhuaim ag an litir *d* sa Ghaeilge, *d* leathan agus *d* caol. Braitheann fuaim an *d* ar an nguta roimh nó i ndiaidh an *d*, díreach cosúil le *s.* Cuir i gcuimhne dóibh gurb iad *a*, *o* agus *u* na gutaí leathana agus gurb iad *i* agus *e* na gutaí caola.
* Scríobh na focail ar an gclár, nó taispeáin an sleamhnán **Fuaimniú *d* leathan nó *d* caol** sa taispeántas PowerPoint **Gníomhaíochtaí Foghraíochta** dóibh ionas go bhfeicfidh an rang an litriú agus abair/seinn na focail arís. Iarr ar an rang na focail a rá i do dhiaidh ag déanamh cinnte go bhfuil siad ag fuaimniú na bhfocal i gceart.

Moltar an tasc seo a nascadh leis an mbileog **Ag bualadh le duine (Labhairt)**.

**Freagraí**

**An Fhoghraíocht- réamhrá**

**Leathan nó caol?**

a. tú – t leathan

b. mé – m caol

c. uimhir – r caol

d. measartha – s leathan

e. teileafón – t caol

f. conas - s leathan

g. cé - c caol

h. tusa – s leathan